Video: Carla Oberholzer skryf liedjie vir boere oor droogtehttps://rak2.spens.co.za/radio/2015-onderhoude/carla-oberholzer-2015-11-26.mp3 Carla Oberholzer het haar jongste liedjie aan die boere opgedra. Foto: Verskaf. Die musiekbedryf het vir die eerste keer kennis geneem van Carla Oberholzer nadat sy die liedjie “Drome” vir die country-groep, Heuning, geskryf het. Deesdae is sy hard besig om aan haar sangloopbaan te werk, terwyl sy treffers vir verskeie ander sangers skryf. Carla is iemand wat ook nie skroom om by liefdadigheidsprojekte betrokke te raak nie. Sy het vroeër aan ŉ Reik na ŉ Droom-projek deelgeneem. Nou het sy ŉ liedjie geskryf en opgeneem wat sy opdra aan boere wat gebuk gaan onder die droogte. Esté Meyer Jansen het met Carla oor haar liedjies gesels en meer inligting gekry oor die liedjie “Wat maak ŉ boer”, wat sal help om geld in te samel vir boere.